
 SKYRIUS


.	Šiaulių miesto savivaldybės premijos „Šiaulių metų abiturientas“ skyrimo nuostatai (toliau – Nuostatai) reglamentuoja Šiaulių miesto savivaldybės (toliau – Savivaldybė) premijos „Šiaulių metų abiturientas“ (toliau – Premija) skyrimo Šiaulių miesto bendrojo ugdymo mokyklų (toliau – mokykla) abiturientams (toliau – abiturientas) sąlygas, Premijos skyrimo tvarką.
.	Premijos tikslas – pagerbti abiturientus už Šiaulių miesto vardo garsinimą ir gautus aukščiausius įvertinimus:
.	  valstybinio brandos egzamino (100 balų);
.	 brandos darbo (10 balų);
.	tarptautinio bakalaureato diplomo (toliau – TBD) programos  dalyko HL (santrumpa iš anglų kalbos Higher Level) (7 balų) baigiamojo egzamino, atitinkančio aukščiausią valstybinio brandos egzamino įvertinimą balais Lietuvos Respublikos švietimo, mokslo ir sporto ministro nustatyta Asmenų, įgijusių kvalifikaciją, suteikiančią teisę į aukštąjį mokslą, pagal tarptautinių organizacijų arba užsienio valstybių švietimo programas, konkuravimo dėl priėmimo į valstybės finansuojamas studijas aukštosiose mokyklose tvarka;
.	 TBD programos privalomo rašinio EE (santrumpa iš anglų kalbos The extended essay) (A);
.	 TBD programos privalomo rašinio TOK (santrumpa iš anglų kalbos Theory of knowledge essay) (A).
.	Premijos dydis – 100 eurų už kiekvieną gautą Nuostatų 2 punkte nurodytą įvertinimą. Abiturientui, gavusiam penkis ar daugiau aukščiausių įvertinimų, papildomai skiriama 500 eurų suma.
.	Premijos mokamos iš Šiaulių miesto savivaldybės biudžeto asignavimų, skirtų Šiaulių miesto savivaldybės strateginio veiklos plano Švietimo prieinamumo ir kokybės užtikrinimo programai įgyvendinti.

 SKYRIUS


.	Premijos skiriamos kasmet abiturientams, kurie einamaisiais metais:
.	gavo aukščiausius įvertinimus, nurodytus Nuostatų 2 punkte;
.	turi visų mokomųjų dalykų teigiamus metinius įvertinimus;
.	 išlaikė egzaminus.
. Abiturientų Premijai gauti dokumentų pateikimo ir nagrinėjimo tvarką nustato Savivaldybės meras. 
.	Abiturientų atitiktį Premijos skyrimo sąlygoms vertina Savivaldybės administracijos Švietimo skyrius (toliau – Švietimo skyrius).
. Premijos skiriamos Savivaldybės mero potvarkiu. 
.	Abiturientams, gavusiems tris ir daugiau aukščiausių įvertinimų Premijas už vieną ir du aukščiausius įvertinimus (pagal Nuostatų 2 punktą), įteikiamos Savivaldybės administracijos Švietimo skyriaus vedėjo padėkos, gavusiems Premijas už tris ir daugiau įvertinimų – Savivaldybės mero padėkos.

 SKYRIUS


.	Abituriento pateikti asmens duomenys (vardas, pavardė, atsiskaitomosios sąskaitos numeris) tvarkomi vadovaujantis Asmens duomenų teisinės apsaugos įstatymu ir Bendruoju duomenų apsaugos reglamentu.
.	Mokyklų vadovų paskirti asmenys su Nuostatais pasirašytinai supažindina visus einamųjų metų abiturientus ne vėliau kaip iki einamųjų metų rugsėjo 30 d.
.	Gavus Premijų gavėjų raštiškus sutikimus, Premijų gavėjų vardai, pavardės, gautų aukščiausių įvertinimų skaičius, mokyklos pavadinimas skelbiami Savivaldybės interneto svetainėje.
.	Už Nuostatų įgyvendinimą atsakingas Švietimo skyrius.

